b'\n_START_ARTICLE_\nAur\xc3\xa8le Joliat\n_START_SECTION_\nKariera\n_START_PARAGRAPH_\nJoliat je za\xc4\x8del igrati hokej na ledu leta 1916 za razli\xc4\x8dna amaterska mo\xc5\xa1tva z obmo\xc4\x8dja Ottawe in okolice. Leta 1922 je prestopil k NHL mo\xc5\xa1tvu Montreal Canadiens. Njegov prestop je bil posledica menjave z mo\xc5\xa1tvom Saskatoon Sheiks, v nasprotno smer kot Joliat je potoval Newsy Lalonde. Sprva se je menjava Lalondeja, tedaj velikega zvezdnika, za neznanega Joliatja zdela velika napaka, sploh v o\xc4\x8deh navija\xc4\x8dev Canadiensov. Toda Joliat je nemudoma presenetil z dobrimi predstavami na ledu. Z mo\xc5\xa1tvom je osvojil Stanleyjev pokal v finalu Stanleyjevega pokala 1924 proti WCHL mo\xc5\xa1tvu Calgary Tigers. Z mo\xc5\xa1tvom je osvojil \xc5\xa1e dva Stanleyjeva pokala, v letih 1930 in 1931._NEWLINE_Joliat se je izkazal za igralca z dodano vrednostjo predvsem kot dvosmerni napadalec, saj je bil zelo nevaren v protinapadih po izgubljeni \xc5\xbeogi nasprotnega mo\xc5\xa1tva. Bil je nizke vi\xc5\xa1ine in eden najni\xc5\xbejih hokejistov svojega \xc4\x8dasa. Znan je tudi po tem, da se neko\xc4\x8d ni hotel spustiti v obra\xc4\x8dunavanje na ledu z drugim igralcem._NEWLINE_Najve\xc4\x8di preboj mu je uspel v sezoni 1924/25, ko sta bila njegova soigralca Howie Morenz in Billy Boucher in je dosegel 30 zadetkov, s \xc4\x8dimer je postal druge strelec lige NHL. S 41 to\xc4\x8dkami v eni sezoni je tisto sezono tudi dosegel mejo, ki je v svoji karieri ni ve\xc4\x8d presegel. Za Canadiense je igral vse do sezone 1937/38 in konstantno zadeval okoli 15 zadetkov na sezono. Upokojil se je po koncu sezone, leta 1938, ko ga je mo\xc4\x8dno prizadela smrt Howieja Morenza.\n_START_SECTION_\nUpokojitev\n_START_PARAGRAPH_\nJoliat je kariero v ligi NHL kon\xc4\x8dal pri 270 zadetkih in 460 to\xc4\x8dkah na 655 tekmah._NEWLINE_Leta 1947 je bil sprejet v Hokejski hram slavnih lige NHL. Leta 1985 je pri 84 letih drsal okoli po dvorani Canadiensov, Montreal Forumu. Izzval je stoje\xc4\x8de ovacije na tribunah. \xc4\x8ceprav je dvakrat padel, se je hitro pobral in dokon\xc4\x8dal svojo pot, medtem ko je v roki nosil svojo prepoznavno \xc4\x8drno \xc4\x8depico, ki jo je nosil v svojih igralskih \xc4\x8dasih._NEWLINE_Joliat je pogosto drsal po Rideau Canalu v 1980. letih. Umrl je leta 1986 pri 84 letih, isto leto kot so njegovi ljubljeni Canadiensi osvojili svoj 23. Stanleyjev pokal. Pokopali so ga na pokopali\xc5\xa1\xc4\x8du Notre Dame Cemetery v Ottawi, Ontario.'